ddrg/super_eurlex huggingface dataset:
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 19ης Ιουλίου 1999

για τη σύναψη συμφωνιών, με τη μορφή ανταλλαγής επιστολών, μεταξύ της Ευρωπαϊκής Κοινότητας, και αφενός, του Μπαρμπάντος, του Μπελίζ, της Δημοκρατίας του Κογκό, των Φίτζι, της Συνεργατικής Δημοκρατίας της Γουιάνας, της Δημοκρατίας της Ακτής του Ελεφαντοστού, της Τζαμάικα, της Δημοκρατίας της Κένυας, της Δημοκρατίας της Μαδαγασκάρης, της Δημοκρατίας του Μαλάουι, της Δημοκρατίας του Μαυρίκιου, της Δημοκρατίας του Σουρινάμ, του Αγίου Χριστόφορου και Νέβις, του Βασιλείου της Σουαζιλάνδης, της Ηνωμένης Δημοκρατίας της Τανζανίας, της Δημοκρατίας του Τρινιδάδ και Τομπάγκο, της Δημοκρατίας της Ουγκάντα, της Δημοκρατίας της Ζάμπια, καθώς και της Δημοκρατίας της Ζιμπάμπουε και, αφετέρου, της Δημοκρατίας της Ινδίας για τις εγγυημένες τιμές για τη ζάχαρη από ζαχαροκάλαμο για την περίοδο παραδόσεως 1998/1999

(2000/46/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτη φράση,

την πρόταση της Επιτροπής,

Εκτιμώντας τα ακόλουθα:

(1) η εφαρμογή του πρωτοκόλλου αριθ. 8 για τη ζάχαρη ΑΚΕ που είναι προσαρτημένο στην τέταρτη σύμβαση ΑΚΕ-ΕΚ του Λομέ(1), και της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Ινδίας για τη ζάχαρη από ζαχαροκάλαμο(2), εξασφαλίζεται σύμφωνα με το άρθρο τους 1 παράγραφος 2, στα πλαίσια της διαχειρίσεως της κοινής οργάνωσης της αγοράς ζάχαρης·

(2) θα πρέπει να εγκριθούν οι συμφωνίες με τη μορφή ανταλλαγής επιστολών μεταξύ της Κοινότητας, και αφενός, των κρατών που μνημονεύονται στο πρωτόκολλο και, αφετέρου, της Δημοκρατίας της Ινδίας, περί των εγγυημένων τιμών για τη ζάχαρη από ζαχαροκάλαμο για την περίοδο παραδόσεως 1998/1999,

ΑΠΟΦΑΣΙΖΕΙ:

Άρθρο 1

Εγκρίνονται εξ ονόματος της Κοινότητας οι συμφωνίες υπό μορφή ανταλλαγής επιστολών μεταξύ της Ευρωπαϊκής Κοινότητας, και, αφενός, του Μπαρμπάντος, του Μπελίζ, της Δημοκρατίας του Κογκό, των Φίτζι, της Συνεργατικής Δημοκρατίας της Γουϊάνας, της Δημοκρατίας της Ακτής του Ελεφαντοστού, της Τζαμάικα, της Δημοκρατίας της Κένυας, της Δημοκρατίας της Μαδαγασκάρης, της Δημοκρατίας του Μαλάουι, της Δημοκρατίας του Μαυρίκιου, της Δημοκρατίας του Σουρινάμ, του Αγίου Χριστόφορου και Νέβις, του Βασιλείου της Σουαζιλάνδης, της Ηνωμένης Δημοκρατίας της Τανζανίας, της Δημοκρατίας του Τρινιδάδ και Τομπάγκο, της Δημοκρατίας της Ουγκάντα, της Δημοκρατίας της Ζάμπια, καθώς και της Δημοκρατίας της Ζιμπάμπουε και, αφετέρου, της Δημοκρατίας της Ινδίας περί των εγγυημένων τιμών για τη ζάχαρη από ζαχαροκάλαμο για την περίοδο παραδόσεως 1998/1999.

Το κείμενο αυτών των συμφωνιών προσαρτάται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τις συμφωνίες που αναφέρονται στο άρθρο 1 δεσμεύοντας την Κοινότητα.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 19 Ιουλίου 1999.

Για το Συμβούλιο

Ο Πρόεδρος

K. HEMILÄ

(1) ΕΕ L 229 της 17.8.1991, σ. 216.

(2) ΕΕ L 190 της 22.7.1975, σ. 35.
ΑΠΟΦΑΣΗ ΤΗΣ ΕΠΙΤΡΟΠΗΣ

της 16ης Δεκεμβρίου 1999

σχετικά με την τροποποίηση της απόφασης 93/693/ΕΚ για την κατάρτιση καταλόγου των κέντρων συλλογής σπέρματος τρίτων χωρών, τα οποία έχουν εγκριθεί για την εξαγωγή σπέρματος οικόσιτων βοοειδών στην Κοινότητα

[κοινοποιηθείσα υπό τον αριθμό Ε(1999) 4515]

(Κείμενο που παρουσιάζει ενδιαφέρον για τον ΕΟΧ)

(2000/31/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 88/407/ΕΟΚ του Συμβουλίου, της 14ης Ιουνίου 1988, για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές κατεψυγμένου σπέρματος βοοειδών(1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 9 παράγραφος 1,

Εκτιμώντας τα ακόλουθα:

(1) η απόφαση 93/693/ΕΚ της Επιτροπής(2), όπως τροποποιήθηκε τελευταία από την απόφαση 1999/682/ΕΚ(3), καταρτίζει κατάλογο των κέντρων συλλογής σπέρματος, τα οποία έχουν εγκριθεί για την εξαγωγή σπέρματος κατοικίδιων βοοειδών από τρίτες χώρες στην Κοινότητα·

(2) οι αρμόδιες κτηνιατρικές υπηρεσίες των Ηνωμένων Πολιτειών της Αμερικής έχουν διαβιβάσει αιτήματα για την τροποποίηση του καταλόγου των κέντρων συλλογής σπέρματος τα οποία είναι επίσημα εγκεκριμένα για την εξαγωγή σπέρματος οικόσιτων βοοειδών στην Κοινότητα·

(3) οι αρχές των Ηνωμένων Πολιτειών της Αμερικής έχουν παράσχει στην Επιτροπή εγγυήσεις σχετικά με την τήρηση των απαιτήσεων που προβλέπονται στο άρθρο 9 της οδηγίας 88/407/ΕΟΚ·

(4) κατά συνέπεια, απαιτείται να τροποποιηθεί ο κατάλογος των εγκεκριμένων κέντρων των Ηνωμένων Πολιτειών της Αμερικής·

(5) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα της απόφασης 93/693/ΕΚ, ο κατάλογος που αφορά τις Ηνωμένες Πολιτείες της Αμερικής αντικαθίσταται από τον κατάλογο του παραρτήματος της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 16 Δεκεμβρίου 1999.

Για την Επιτροπή

David BYRNE

Μέλος της Επιτροπής

(1) ΕΕ L 194 της 22.7.1988, σ. 10.

(2) ΕΕ L 320 της 22.12.1993, σ. 35.

(3) ΕΕ L 270 της 20.10.1999, σ. 27.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>ΘΕΣΗ ΠΙΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ

της 21ης Δεκεμβρίου 1999

για τροποποίηση της απόφασης 87/293/ΕΟΚ σχετικά με μεθόδους για την ταξινόμηση των σφαγίων χοίρων στην Ιρλανδία

[κοινοποιηθείσα υπό τον αριθμό Ε(1999) 4741]

(Το κείμενο στην αγγλική γλώσσα είναι το μόνο αυθεντικό)

(2000/26/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος(1), όπως τροποποιήθηκε τελευταία από τον κανονισμό (ΕΚ) αριθ. 3290/94(2),

τον κανονισμό (ΕΟΚ) αριθ. 3220/84 του Συμβουλίου, της 13ης Νοεμβρίου 1984, για τον καθορισμό της κοινοτικής κλίμακας ταξινόμησης των σφαγίων χοίρων(3), όπως τροποποιήθηκε τελευταία από τον κανονισμό (ΕΚ) αριθ. 3513/93(4), και ιδίως το άρθρο 5 παράγραφος 2,

Εκτιμώντας τα ακόλουθα:

(1) η Επιτροπή με την απόφαση 87/293/ΕΟΚ(5), όπως τροποποιήθηκε τελευταία από την απόφαση 98/284/ΕΚ(6), επιτρέπει διάφορες μεθόδους για την ταξινόμηση των σφαγίων χοίρων στην Ιρλανδία·

(2) η Ιρλανδική κυβέρνηση ζήτησε από την Επιτροπή να αφαιρέσει τη μέθοδο Introscope/midline από τον κατάλογο των επιτρεπομένων μεθόδων για την ταξινόμηση των σφαγίων χοίρων στην Ιρλανδία, δεδομένου ότι η εν λόγω μέθοδος δεν χρησιμοποιείται πλέον για την ταξινόμηση των σφαγίων χοίρων στην Ιρλανδία·

(3) η απόφαση 87/293/ΕΟΚ θα πρέπει να τροποποιηθεί αναλόγως·

(4) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης χοιρείου κρέατος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 87/293/ΕΟΚ τροποποιείται ως εξής:

1. Διαγράφεται το τρίτο εδάφιο του άρθρου 1.

2. Διαγράφεται το μέρος 3 του παραρτήματος.

Άρθρο 2

Η παρούσα απόφαση απευθύνεται στην Ιρλανδία.

Βρυξέλλες, 21 Δεκεμβρίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 282 της 1.11.1975, σ. 1.

(2) ΕΕ L 349 της 31.12.1994, σ. 105.

(3) ΕΕ L 301 της 20.11.1984, σ. 1.

(4) ΕΕ L 320 της 22.12.1993, σ. 5.

(5) ΕΕ L 146 της 6.6.1987, σ. 66.

(6) ΕΕ L 128 της 30.4.1998, σ. 69.
Διορθωτικό στην απόφαση 2000/520/ΕΚ της Επιτροπής, της 26ης Ιουλίου 2000, βάσει της οδηγίας 95/46/ΕΚ του Ευρωπαϊκού Κοινοβουλίου και του Συμβουλίου σχετικά με την επάρκεια της προστασίας που παρέχεται από τις αρχές ασφαλούς λιμένα για την προστασία της ιδιωτικής ζωής και τις συναφείς συχνές ερωτήσεις που εκδίδονται από το Υπουργείο Εμπορίου των ΗΠΑ

(Επίσημη Εφημερίδα των Ευρωπαϊκών Κοινοτήτων L 215 της 25ης Αυγούστου 2000)

Σελίδα 8 , προστίθεται η ακόλουθη νέα αιτιολογική σκέψη 12 και η ακόλουθη νέα υποσημείωση 5: "(12) Σύμφωνα με την απόφαση 1999/468/ΕΚ του Συμβουλίου, και ιδίως το άρθρο 8, το Ευρωπαϊκό Κοινοβούλιο εξέδωσε, στις 5 Ιουλίου 2000, το ψήφισμα Α5-0177/2000 όσον αφορά το σχέδιο απόφασης της Επιτροπής σχετικά με την επάρκεια της προστασίας που παρέχεται από τις αρχές ασφαλούς λιμένα για την προστασία της ιδιωτικής ζωής και τις συναφείς συχνές ερωτήσεις που εκδίδονται από το Υπουργείο Εμπορίου των ΗΠΑ(1). Η Επιτροπή επανεξέτασε το σχέδιο απόφασης υπό το φως του εν λόγω ψηφίσματος και κατέληξε στο συμπέρασμα ότι, αν και το Ευρωπαϊκό Κοινοβούλιο εξέφρασε την άποψη ότι έπρεπε να πραγματοποιηθούν ορισμένες βελτιώσεις στις αρχές ασφαλούς λιμένα και στις συναφείς συχνές ερωτήσεις για να θεωρηθεί ότι το εν λόγω σχέδιο απόφασης παρέχει "επαρκή προστασία", δεν υποστήριξε την άποψη ότι η Επιτροπή θα υπερέβαινε τις εξουσίες της εκδίδοντας την απόφαση,"

(1) Το ψήφισμα δεν έχει ακόμη δημοσιευθεί στην Επίσημη Εφημερίδα.
Διορθωτικό στην απόφαση 2000/626/ΕΚ της Επιτροπής, της 13ης Οκτωβρίου 2000, για την καταχώρηση της chlozolinate στο παράρτημα I της οδηγίας 91/414/ΕΟΚ του Συμβουλίου και την απόσυρση των εγκρίσεων για τα φυτοπροστατευτικά προϊόντα που περιέχουν αυτή τη δραστική ουσία

(Επίσημη Εφημερίδα των Ευρωπαϊκών Κοινοτήτων L 263 της 18ης Οκτωβρίου 2000)

Στα περιεχόμενα και στη σελίδα 32, στον τίτλο:

αντί:

ΑΠΟΦΑΣΗ ΤΗΣ ΕΠΙΤΡΟΠΗΣ

της 13ης Οκτωβρίου 2000

για την καταχώρηση της chlozolinate ...

διάβαζε:

ΑΠΟΦΑΣΗ ΤΗΣ ΕΠΙΤΡΟΠΗΣ

της 13ης Οκτωβρίου 2000

για τη μη καταχώρηση της chlozolinate ...
Διορθωτικό στην απόφαση 2000/338/ΕΚ της Επιτροπής, της 13ης Απριλίου 2000, για τροποποίηση της απόφασης 97/222/ΕΚ για την κατάρτιση καταλόγου τρίτων χωρών από τις οποίες τα κράτη μέλη επιτρέπουν την εισαγωγή προϊόντων με βάση το κρέας

(Επίσημη Εφημερίδα των Ευρωπαϊκών Κοινοτήτων L 117 της 18ης Μαΐου 2000)

Στο παράρτημα, μέρος ΙΙ, σελίδες 35 και 36 , αντικαθίστανται οι καταχωρήσεις από "LV Λετονία" έως και "TN Τυνησία" από τις ακόλουθες:

>ΘΕΣΗ ΠΙΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ

της 20ής Μαΐου 1999

για την τροποποίηση της απόφασης 97/569/ΕΚ για την κατάρτιση προσωρινών καταλόγων εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές προϊόντων με βάση το κρέας

[κοινοποιηθείσα υπό τον αριθμό Ε(1999) 1352]

(Κείμενο που παρουσιάζει ενδιαφέρον για τον ΕΟΧ)

(1999/336/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων των τρίτων χωρών από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προελεύσεως, προϊόντα αλιείας ή ζώντα δίθυρα μαλάκια(1), όπως τροποποιήθηκε τελευταία από την απόφαση 98/603/ΕΚ(2), και ιδίως το άρθρο 2 παράγραφος 1,

Εκτιμώντας:

(1) ότι προσωρινοί κατάλογοι εγκαταστάσεων τρίτων χωρών οι οποίοι παράγουν προϊόντα κρέατος έχουν ήδη καταρτιστεί με την απόφαση 97/569/ΕΚ της Επιτροπής(3), όπως τροποποιήθηκε τελευταία από την απόφαση 98/346/ΕΚ(4)·

(2) ότι η Δημοκρατία της Τσεχίας και η Ρουμανία απέστειλαν κατάλογο των εγκαταστάσεων που παράγουν προϊόντα κρέατος και για τα οποία οι αρμόδιες αρχές πιστοποιούν ότι οι εγκαταστάσεις πληρούν τους όρους των κοινοτικών κανόνων·

(3) ότι είναι δυνατόν επομένως να καταρτιστεί για τη Δημοκρατία της Τσεχίας και τη Ρουμανία προσωρινός κατάλογος εγκαταστάσεων που παράγουν προϊόντα κρέατος· ότι η απόφαση 97/569/ΕΚ της Επιτροπής θα πρέπει να τροποποιηθεί επομένως αναλόγως·

(4) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της παρούσας απόφασης προστίθεται στο παράρτημα της απόφασης 97/569/ΕΚ.

Άρθρο 2

Η παρούσα απόφαση αρχίζει να εφαρμόζεται από τις 20 Μαΐου 1999.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 20 Μαΐου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 243 της 11.10.1995, σ. 17.

(2) ΕΕ L 289 της 28.10.1998, σ. 36.

(3) ΕΕ L 234 της 26.8.1997, σ. 16.

(4) ΕΕ L 154 της 28.5.1998, σ. 35.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

"

País: REPÚBLICA CHECA/Land: DEN TJEKKISKE REPUBLIK/Land: TSCHECHISCHE REPUBLIK/Χώρα: ΤΣΕΧΙΚΗ ΔΗΜΟΚΡΑΤΙΑ/Country: CZECH REPUBLIC/Pays: RÉPUBLIQUE TCHÈQUE/Paese: REPUBBLICA CECA/Land: TSJECHISCHE REPUBLIEK/País: REPÚBLICA CHECA/Maa: TSEKIN TASAVALTA/Land: TJECKISKA REPUBLIKEN

>ΘΕΣΗ ΠΙΝΑΚΑ>

País: RUMANÍA/Land: RUMÆNIEN/Land: RUMÄNIEN/Χώρα: ΡΟΥΜΑΝΙΑ/Country: ROMANIA/Pays: ROUMANIE/Paese: ROMANIA/Land: ROEMENIË/País: ROMÉNIA/Maa: ROMANIA/Land: RUMÄNIEN

>ΘΕΣΗ ΠΙΝΑΚΑ>"
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 15ης Νοεμβρίου 1999

για το διορισμό ενός μέλους από τη Γερμανία της Επιτροπής των Περιφερειών

(1999/756/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου της 26ης Ιανουαρίου 1998(1) για το διορισμό των τακτικών και αναπληρωματικών μελών της Επιτροπής των Περιφερειών,

εκτιμώντας ότι μετά την παραίτηση του κ. Otto Kretschmer έμεινε κενή η αντίστοιχη θέση τακτικού μέλους της Επιτροπής των Περιφερειών, η οποία περιήλθε εις γνώση του Συμβουλίου στις 9 Νοεμβρίου 1999,

έχοντας υπόψη την πρόταση της γερμανικής κυβέρνησης,

ΑΠΟΦΑΣΙΖΕΙ:

Άρθρο μόνο

Ο κ. Jürgen Gnauck διορίζεται τακτικό μέλος της Επιτροπής των Περιφερειών, εις αντικατάσταση του κ. Otto Kretschmer για το υπόλοιπο της θητείας του προκατόχου του, δηλαδή μέχρι τις 25 Ιανουαρίου 2002,

Βρυξέλλες, 15 Νοεμβρίου 1999.

Για το Συμβούλιο

Ο Πρόεδρος

T. HALONEN

(1) ΕΕ L 28 της 4.2.1998, σ. 19.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 8ης Νοεμβρίου 1999

για το διορισμό ενός μέλους της Επιτροπής των Περιφερειών

(1999/735/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου, της 26ης Ιανουαρίου 1998(1), για το διορισμό των τακτικών και αναπληρωματικών μελών της Επιτροπής των Περιφερειών,

Εκτιμώντας ότι μετά την παραίτηση του κ. Antonio La Forgia έμεινε κενή η αντίστοιχη θέση τακτικού μέλους της Επιτροπής των Περιφεριών, η οποία περιήλθε εις γνώση του Συμβουλίου στις 25 Μαΐου 1999,

Έχοντας υπόψη πρόταση της ιταλικής κυβέρνησης,

ΑΠΟΦΑΣΙΖΕΙ:

Άρθρο μόνο

Οι κ. Vasco Errani διορίζεται τακτικό μέλος της Επιτροπής των Περιφερειών, εις αντικατάσταση του κ. Antonio La Forgia για το υπόλοιπο της θητείας του προκατόχου του, δηλαδή μέχρι τις 25 Ιανουαρίου 2002.

Βρυξέλλες, 8 Νοεμβρίου 1999.

Για το Συμβούλιο

Ο Πρόεδρος

S. NIINISTÖ

(1) ΕΕ L 28 της 4.2.1998, σ. 19.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 13ης Σεπτεμβρίου 1999

για το διορισμό του Αναπληρωτή Γενικού Γραμματέα της Ευρωπαϊκής Ένωσης, Ύπατου Εκπροσώπου για την κοινή εξωτερική πολιτική και πολιτική ασφάλειας

(1999/629/ΕΚ, ΕΚΑΧ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 207 παράγραφος 2,

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 30 παράγραφος 2,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 121 παράγραφος 2,

την απόφαση 1999/543/ΕΚ, ΕΚΑΧ, Ευρατόμ του Συμβουλίου, της 29ης Ιουλίου 1999, για την παράταση της θητείας του κ. Jürgen Trumpf ως Γενικού Γραμματέα του Συμβουλίου της Ευρωπαϊκής Ένωσης(1),

τη συμφωνία του κ. Jürgen Trumpf να παραιτηθεί από την άσκηση των καθηκόντων του μετά τις 17 Οκτωβρίου 1999,

Εκτιμώντας ότι πρέπει να διοριστεί ο νέος Γενικός Γραμματέας του Συμβουλίου της Ευρωπαϊκής Ένωσης, Ύπατος Εκπρόσωπος για την κοινή εξωτερική πολιτική και πολιτική ασφάλειας,

ΑΠΟΦΑΣΙΖΕΙ:

Άρθρο 1

Ο κ. Javier Solana Madariaga διορίζεται Γενικός Γραμματέας του Συμβουλίου της Ευρωπαϊκής Ένωσης, Ύπατος Εκπρόσωπος για την κοινή εξωτερική πολιτική και πολιτική ασφάλειας, για περίοδο πέντε ετών από τις 18 Οκτωβρίου 1999.

Άρθρο 2

Η απόφαση 1999/543/ΕΚ, ΕΚΑΧ, Ευρατόμ τροποποιείται στο μέτρο που αντιφάσκει προς την παρούσα απόφαση.

Άρθρο 3

Η παρούσα απόφαση θα κοινοποιηθεί στον κ. Javier Solana Madariaga καθώς και στον κ. Jürgen Trumpf, τη επιμελεία του Προέδρου του Συμβουλίου.

Η παρούσα απόφαση θα δημοσιευθεί στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 13 Σεπτεμβρίου 1999.

Για το Συμβούλιο

Ο Πρόεδρος

T. HALONEN

(1) ΕΕ L 209 της 7.8.1999, σ. 28.
ΑΠΟΦΑΣΗ ΤΗΣ ΕΠΙΤΡΟΠΗΣ

της 5ης Ιουλίου 1999

για τροποποίηση για τρίτη φορά της απόφασης 93/74/ΕΟΚ σχετικά με το καθεστώς που ισχύει στη Δανία σε ό,τι αφορά τη λοιμώδη αιματοποιητική νέκρωση και την ιογενή αιμορραγική σηψαιμία

[κοινοποιηθείσα υπό τον αριθμό Ε(1999) 1854]

(Κείμενο που παρουσιάζει ενδιαφέρον για τον ΕΟΧ)

(1999/489/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας(1), όπως τροποποιήθηκε τελευταία από την οδηγία 98/45/ΕΚ(2), και ιδίως το άρθρο 5 παράγραφος 2,

Εκτιμώντας:

(1) ότι, με την απόφαση 93/74/ΕΟΚ της Επιτροπής(3), όπως τροποποιήθηκε τελευταία από την απόφαση 96/218/ΕΚ(4), η Δανία αναγνωρίζεται για τους ιχθείς ως εγκεκριμένη ηπειρωτική ζώνη και εγκεκριμένη παράκτια ζώνη όσον αφορά τη λοιμώδη αιματοποιητική νέκρωση (ΛΑΝ) και, εν μέρει, ως εγκεκριμένη ηπειρωτική ζώνη και εγκεκριμένη παράκτια ζώνη όσον αφορά την ιογενή αιμορραγική σηψαιμία (ΙΑΣ)·

(2) ότι η Δανία υπέβαλε στην Επιτροπή τα απαιτούμενα δικαιολογητικά για την επέκταση τον καθεστώτος εγκεκριμένης ζώνης όσον αφορά την ΙΑΣ·

(3) ότι, κατόπιν λεπτομερούς ελέγχου, τα δικαιολογητικά αυτά επιτρέπουν την επέκταση του καθεστώτος εγκεκριμένης ζώνης όσον αφορά την ΙΑΣ ώστε να περιληφθούν περιοχές υδρολογικών λεκανών και παράκτιες ζώνες που προτείνονται από τη Δανία, και ιδίως οι Karup Å, Fisbæk Å, Gudenåen, Halkær Å, Storåen, Århus Å·

(4) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 93/74/ΕΟΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 5 Ιουλίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 46 της 19.2.1991, σ. 1.

(2) ΕΕ L 189 της 3.7.1998, σ. 12.

(3) ΕΕ L 27 της 4.2.1993, σ. 35.

(4) ΕΕ L 72 της 21.3.1996, σ. 39.

ΠΑΡΑΡΤΗΜΑ

Hansted Å

Hovmølle Å

Grenå

Treå

Alling Å

Kastbjerg

Villestrup Å

Korup Å

Sæby Å

Elling Å

Uggerby Å

Lindenborg Å

Øster Å

Hasseris Å

Binderup Å

Vidkær Å

Dybvad Å

Bjørnsholm Å

Trend Å

Lerkenfeld Å

Vester Å

Lønnerup med tilløb

Slette Å

Bredkær Bæk

Vandlob til Kilen

Resenkær Å

Klostermølle Å

Hvidbjerg Å

Knidals Å

Spang Å

Simested Å

Skals Å

Jordbro Å

Fåremølle Å

Flynder Å

Damhus Å

Karup Å

Fiskbæk Å

Gudenåen

Halkær Å

Storåen

Århus Å
ΑΠΟΦΑΣΗ ΤΗΣ ΕΠΙΤΡΟΠΗΣ

της 14ης Ιουνίου 1999

για την τροποποίηση της απόφασης 98/130/ΕΚ της Επιτροπής για την έγκριση του πολυετούς προγράμματος προσανατολισμού του αλιευτικού στόλου της Φινλανδίας για την περίοδο από 1ης Ιανουαρίου 1997 έως 31 Δεκεμβρίου 2001

[κοινοποιηθείσα υπό τον αριθμό Ε(1999) 1534]

(Το κείμενο στη φινλανδική γλώσσα είναι το μόνο αυθεντικό)

(1999/448/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2468/98 του Συμβουλίου, της 3ης Νοεμβρίου 1998, για τον καθορισμό των κριτηρίων και όρων των κοινοτικών παρεμβάσεων διαρθρωτικού χαρακτήρα στον τομέα της αλιείας, της υδατοκαλλιέργειας και της μεταποίησης και εμπορίας των προϊόντων τους(1), και ιδίως τα άρθρα 5 και 6,

την απόφαση 97/413/ΕΚ του Συμβουλίου, της 26ης Ιουνίου 1997, σχετικά με τους όρους και τους λεπτομερείς κανόνες για την αναδιάρθρωση, για την περίοδο από 1ης Ιανουαρίου 1997 έως 31 Δεκεμβρίου 2001, του τομέα της κοινοτικής αλιείας με σκοπό την επίτευξη μιας διαρκούς ισορροπίας μεταξύ των πόρων και της εκμετάλλευσής τους(2), και ιδίως το άρθρο 9 παράγραφος 1,

Εκτιμώντας:

(1) ότι οι στόχοι που καθορίστηκαν από την απόφαση 98/130/ΕΚ της Επιτροπής, της 16ης Δεκεμβρίου 1997, για την έγκριση του πολυετούς προγράμματος προσανατολισμού του αλιευτικού στόλου της Φινλανδίας για την περίοδο από 1ης Ιανουαρίου 1997 έως 31 Δεκεμβρίου 2001(3), υπολογίστηκαν με τη χρήση των διαθέσιμων κατά τον χρόνο εκείνο στοιχείων·

(2) ότι υπό το φως των νέων στοιχείων που παρασχέθηκαν από την Φινλανδία σχετικά με την κατανομή μεταξύ των τμημάτων των αλιευτικών σκαφών στον στόλο, θα πρέπει να αναθεωρηθούν οι στόχοι για την 31η Δεκεμβρίου 2001·

(3) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης αλιείας και υδατοκαλλιέργειας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ο πίνακας των στόχων για τα πολυετή προγράμματα προσανατολισμού για τον αλιευτικό στόλο της Φινλανδίας όσον αφορά την περίοδο 1997 έως 2001, ο οποίος περιλαμβάνεται στο παράρτημα της παρούσας απόφασης, συμπεριλαμβανομένων των υποσημειώσεων, ακυρώνει και αντικαθιστά τον πίνακα του παραρτήματος της απόφασης 98/130/ΕΚ.

Άρθρο 2

Η παρούσα απόφαση απευθύνεται στη Δημοκρατία της Φινλανδίας.

Βρυξέλλες, 14 Ιουνίου 1999.

Για την Επιτροπή

Emma BONINO

Μέλος της Επιτροπής

(1) ΕΕ L 312 της 20.11.1998, σ. 19.

(2) ΕΕ L 175 της 30.7.1997, σ. 27.

(3) ΕΕ L 39 της 12.2.1998, σ. 73.

ΠΑΡΑΡΤΗΜΑ

>ΘΕΣΗ ΠΙΝΑΚΑ>

ΚΑ: Κίνδυνος αφανισμού.

ΥΑ: Υπεραλιευόμενα.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 28ης Ιουνίου 1999

με την οποία τροποποιείται η απόφαση 1999/357/ΚΕΠΠΑ για την εφαρμογή της κοινής θέσης 1999/318/ΚΕΠΠΑ σχετικά με πρόσθετα περιοριστικά μέτρα κατά της Ομοσπονδιακής Δημοκρατίας της Γιουγκοσλαβίας

(1999/424/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη την κοινή θέση 1999/318/ΚΕΠΠΑ(1) που υιοθέτησε το Συμβούλιο στις 10 Μαΐου 1999 σχετικά με πρόσθετα περιοριστικά μέτρα κατά της Ομοσπονδιακής Δημοκρατίας της Γιουγκοσλαβίας (ΟΔΓ) και την απόφαση 1999/319/ΚΕΠΠΑ(2) για την εφαρμογή της,

Εκτιμώντας ότι ο κατάλογος του άρθρου 1 της απόφασης 1999/357/ΚΕΠΠΑ πρέπει να ενημερωθεί σύμφωνα με το άρθρο 1 παράγραφος 3 της κοινής θέσης 1999/318/ΚΕΠΠΑ,

ΑΠΟΦΑΣΙΣΕ:

Άρθρο 1

Το άρθρο 1 της απόφασης 1999/357/ΚΕΠΠΑ αντικαθίσταται από το ακόλουθο κείμενο: "Άρθρο 1

Τα πρόσωπα στα οποία απαγορεύεται η είσοδος κατά το άρθρο 1 της κοινής θέσης 1999/318/ΚΕΠΠΑ είναι τα εξής:

>ΘΕΣΗ ΠΙΝΑΚΑ>"

Άρθρο 2

Η παρούσα απόφαση να ισχύει από την ημερομηνία της υιοθέτησής της.

Άρθρο 3

Η παρούσα απόφαση δημοσιεύεται στην Επίσημη Εφημερίδα.

Λουξεμβούργο, 28 Ιουνίου 1999.

Για το Συμβούλιο

Ο Πρόεδρος

M. NAUMANN

(1) ΕΕ L 123 της 13.5.1999, σ. 1.

(2) ΕΕ L 140 της 3.6.1999, σ. 1.